Па словах міністра, упершыню ў мінулым годзе сур’ёзна была акцэнтавана ўвага на сістэме прафесійна-тэхнічнай і сярэдняй спецыяльнай адукацыі. Установы адукацыі наведалі прэзідэнт і прэм’ер-міністр краіны. Былі пастаўлены канкрэтныя задачы па далейшым развіцці галіны, у тым ліку і падтрымка руху WorldSkills. Конкурсы прафесійнага майстэрства і падрыхтоўка да іх сталі важнай кропкай узаемадзеяння сістэмы адукацыі і прадпрыемстваў, якія сталі больш актыўна супрацоўнічаць з установамі адукацыі. Шмат аб чым сведчыць той факт, што аргкамітэт па правядзенні спаборніцтваў WorldSkills у нашай краіне ўзначалілі разам міністр адукацыі і міністр прамысловасці. З новага года пачнецца рэалізацыя праграмы абсталявання рэсурсных цэнтраў устаноў прафтэхадукацыі, ужо ўнесена адпаведная карэкціроўка ў дзяржпраграму “Адукацыя і маладзёжная палітыка”.